open-index/open-wikipedia-markdown huggingface dataset:
Esztergomkatedralen

**Esztergomkatedralen** i Esztergom, er hovedkirken for Esztergom-Budapest erkebispedømme og tilegnet jomfru Maria og Sankt Adalbert. Kirken ble påbegynt i 1822. I 1856 ble deler av kirken innviet med verket *Missa solennis zur Einweihung der Basilika in Gran* (*Graner Messe*) av Franz Liszt. Gran er det tyske navnet på Esztergom.

Katedralen er  71,5 meter høy innvendig og har en diameter på 33,5 meter. Utvendig er kirken 100 meter høy, regnet fra krypten. Det gjør den til den høyeste bygning i Ungarn og den 18. høyeste kirke i verden. Esztergomkatedralen er Ungarns største og Europas tredje største kirke, med en grunnflate på 5 600 m². Den er utformet som en basilika, 118 meter lang og 49 meter bred. Kirken har en etterklang på 9 sekunder. Altertavlen er på 13,5 meter x 6,6 meter og verdens største maleri i ett stykke.

## Referanser


## Eksterne lenker
*
Muhammad ibn Ali as-Sanussi

**Muhammad ibn Ali as-Sanussi** (arabisk: محمد بن علي السنوسي ;*Muḥammad ibn ‘Alī as-Sanūssī*; født 1787 i  al-Wasita nær Mostaganem i det som nå er  Algerie, død 1859 i Al-Jaghbub som nå er i Libya) var en algirsk sufi som grunnla sanussiya-ordenen i 1837. 

## Biografi
### Bakgrunn
Muhammad ibn Ali fikk tilnavnet as-Sanūssī etter en respektert muslimsk lærer. Han var et medlem av Walad Sidi Abdallah-stammen, og var en sharif som kunne følge slekta si tilbake til Fatima, Muhammads datter. 

Han studerte ved en madrassa i Fès, i dag i Marokko.

### Lederskap
Han reiste så til Sahara, hvor han i dagens Tunisia og Libya fremmet en «ren» form av islam, som fikk mange tilhengere, og deretter dro han til Kairo for å studere ved al-Azharuniversitetet. 

På grunn av den franske okkupasjonen av Algérie kunne han ikke vende tilbake, og han etablerte derfor sin hovedstad i al-Jaghbub i det østlige Kyrenaika. Der bygde han en moské og et universitet, som kom til å bli en av al-Azhars rivaler.   

### Etterkommere
Etter hans død ble hans eldste sønn Muhammad al-Mahdi ibn Sayyid Muhammad al-Sanussi sanussiya-ordenens nye eder, og han flyttet hovedstaden til Kufra. As-Sanūssī hadde også en annen sønn kalt Muhammad ash-Sharif. Hans barnebarn, Muhammad al-Mahdis sønn, ble Idris I av Libya, landets første og eneste konge.

## Universitetets skjebne
Universitetet ble stengt av Muammar al-Gaddafi i 1984, samme tid som as-Sanūssī-familiens graver ble desakrert.

## Referanser


## Litteratur
* *Libya: Muhammad Al-Sanusi (c. 1787–1859) and the Sanusiyya.* In: Kevin Shillington (Hrsg.): *Encyclopedia of African History.* Band 2: *H – O.* Fitzroy Dearborn, New York NY 2005, ISBN 1-57958-454-3, S. 830–831.
Randall W. Forsberg

**Randall W. Forsberg** (født 23. juli 1943, død 19. oktober 2007 i New York) var en amerikansk politolog og våpenkontrollstrateg. Hun drev en livslang forskning og har fått æren for å redusere risikoen for krig, minimere byrden av militære utgifter, og som har fremmet forskjellige demokratiske institusjoner. 

Karrieren som forsker begynte ved Stockholm International Peace Research Institute i 1968. I 1974 flyttet hun til Cambridge i Massachusetts, der hun fikk sin doktorgrad i 1980. Der var Forsberg også med på å grunnlegge Institutt for forsvarsstudier og studier på nedrustning av atomvåpen. Forsberg lanserte The National Nuclear Weapons Freeze Campaign. 

I 1995 ble hun utnevnt av daværende president Bill Clinton, til en stilling i en rådgivende komité som drev med rustningskontroll og nedrustning av atomvåpen. I 1983 ble hun tildelt en pris og en pengesum fra den finansielle støtteordningen MacArthur Foundation. I 1989 ble hun tildelt Pomerance Award.

## Referanser
Frederick Cuny

**Frederick C. Cuny** (født 14. november 1944 i New Haven, Connecticut) var en amerikansk spesialist på katastrofehjelp som var aktiv ved mange humanitære prosjekter overalt i verden fra 1969 og til hans forsvinning i Tsjetsjenia i 1995. 

I 1952 flyttet Cuny sammen med familien til Texas, da han var 8 år gammel. Han hadde en lidenskap for flyving og håpet lenge på å bli jagerflyger i det amerikanske militæret. Han studerte ingeniørfag ved Texas A & M University, og spesialiserte seg på problemer i utviklingsland, og han studerte urban planlegging ved Universitetet i Houston. 

Han klarte ikke kravene som kreves til språk som skulle til for å avansere i militæret, og Cuny kunne derfor ikke bli tatt opp til Officers 'Candidate School, og dermed endte han sin drøm om livet som offiser i militæret. Cuny ble i stedet en dyktig sivilingeniør og han arbeidet på store byggeprosjekter som f.eks. en radar-installasjon ved Dallas-Fort Worth International Airport. Etter hvert ble han misfornøyd med dette arbeidet og han bestemte seg for å brukte sin opplæring innen ingeniørfag med å gjøre humanitært arbeid.

Cuny ble ansatt av organisasjoner som FN og private humanitære stiftelser. Et av Cunys overordnede mål var å innføre en radikal omstrukturering av den metoden som systemet angående katastrofehjelp ble drevet på over hele verden. I 1971 grunnla han non-profit organisasjonene Intertect Relief og Reconstruction Corp i Dallas, Texas. Disse organisasjonene tilbød teknisk assistanse og opplæring til frivllige misjoner. 

Cuny arbeidet i flere u-land, blant disse var Biafra, Guatemala, Etiopia, Irak, Somalia og Bosnia. Cuny ble utnevnt til en MacArthur Fellow i 1995, men han forsvant før han offisielt kunne motta sin pris. I april 1995, forsvant Cuny sammen med en lege og tolk fra det Røde Kors sin russiske avdeling i Tsjetsjenia. Forsvinningen skjedde mens han forsøkte å forhandle frem en våpenhvile mellom tsjetsjenske separatister og lokale russiske myndigheter i dette området. Tsjetsjenske opprørsgrupper har fått skylden for forsvinningen, men levningene deres er aldri blitt funnet.

## Hans utgivelser
* *Famine, Conflict and Response: A Basic Guide* 
* *Disasters and Development*

## Referanser
Sanussiya

**Sanussiya** (arabisk: السنوسية‎; *as-Sanūsīya*) var en libysk politisk-religiøs islamsk orden i Libya og Sudan, grunnlagt i Mekka i 1837 av storsanissi Muhammad ibn Ali as-Sanussi. Sanussiya-ordenen fokuserte både på islamsk tankegang og åndelighets tilbakegang og på svekkelsen av den muslimske politiske integriteten. As-Sanussi var påvirket den fundamentalistiske salafistbevegelsen, hvor han la til trekk fra ulike sufistiske ordener.

Fra 1902 til 1913 kjempet sanussiene mot fransk ekspansjon i Sahara, og fra 1911 også mot italiensk ekspansjon i Libya.

Da Libya i 1951 ble en uavhengig stat, ble storsanussiens sønnesønn Idris Libyas første og eneste konge, fram til oberst Muammar al-Gaddafis antimonarkistiske statskupp i 1969. En tredjedel av Libyas befolkning i Libya bekjenner seg til sanussiya-bevegelsen.

## Ordenens overhoder
# Muhammad ibn Ali as-Sanussi (1843–1859)
# Muhammad al-Mahdi ibn Sayyid Muhammad as-Sanussi (1859–1902)
# Ahmed Sharif as-Sanussi (1902–1916) (død 1933)
# Muhammad Idris al-Mahdi as-Sanussi (1916–1969) (død 1983)
# Hasan ar-Rida al-Mahdi as-Sanussi (1969–1992)
# Muhammad ibn Sayyid Hasan ar-Rida al-Mahdi as-Sanussi (1992–)
Guillermo Gómez-Peña

**Guillermo Gómez-Peña** (født 1955 i Mexico by) flyttet i 1978 til USA, hvor han etablerte seg som en kjent performancekunstner, forfatter, aktivist og pedagog. 

Han har vært en pioner innen flere medier, blant annet innen eksperimentelle radioprogrammer, video, på fotografier og i installasjonskunst. Hans åtte bøker, essayer, eksperimentell poesi og krøniker skriver han både på engelsk, spansk og på spanglish som er en blanding av engelsk og spansk språk. 

De fleste av hans kunstneriske og intellektuelle arbeider gjelder grensesnittet mellom Nord-og Sør-Amerika  (Mexico og USA), samt kultur og politikk i disse to landene. Hans opprinnelige tverrfaglige kunstprosjekter og bøker utforsket grenser, både fysiske, kulturelle og andre grenser, mellom de to landene. Gómez-Peña regnes som en pioner i amerikanske og latinamerikansk kunst. 

Hans tildelinger
* Prix de la Parole under International Theatre Festival of the Americas
* Bessie Awards i New York. 
* MacArthur Foundation Fellowship i 1991. (han var den første kunstneren av meksikansk fødsel eller opphav som har mottatt denne prisen) 
* American Book Award
* Cineaste Lifetime Achievement Award, på Taos Talking Pictures Film Festival

## Referanser


## Eksterne lenker
* 
*
Len Lesser

**Len Lesser** (født 3. desember 1922 i The Bronx, New York City, død 16. februar 2011 i California, USA) var en amerikansk skuespiller. Han var kjent for hans sentrale rolle i Clint Eastwood-filmen Kelly's Heroes og hans tilbakevendende rolle som karakteren onkel Leo på den populære TV-serien Seinfeld, der han ble med i løpet av seriens andre sesong i episoden «The Pony Note».

Lesser fikk sin bachelor-grad fra City College of New York i 1942 i en alder av 19 år. Lesser vervet seg til tjeneste i United States Army, dagen etter det japanske angrepet på marinebasen Pearl Harbor i desember 1941. Han tjenestegjorde i Kina, Burma og i India før den andre verdenskrig var over. 

Lesser jobbet i mange år innen amerikansk film, TV og på teater-scenen. Hans CV inkluderer prosjekter med sammen med flere superstjerner som Clint Eastwood, Barbra Streisand, Lee Marvin, Dustin Hoffman og Steve McQueen. Lesser dukket opp på amerikansk TV med jevne mellom siden 1955 på forskjellige TV-klassikere som The Monkees, The Outer Limits, Alfred Hitchcock Presents, Get Smart, Quincy, The Rockford Files, Mad About You, Seinfeld, Boy Meets World, Smart Guy, The Munsters, og i Castle. 

Han dukket opp i en rekke filmer som f.eks. The Outlaw Josey Wales. Han hadde en fast rolle på Everybody Loves Raymond som karakteren Garvin, som var en venn av en av hovedpersonene Frank Barone. Den 16. februar 2011, døde Lesser av en kreft-relatert lungebetennelse i Burbank, California, i en alder av 88 år. 

## Referanser


## Eksterne lenker
*
Idris I av Libya

**Idris I av Libya** (arabisk: الملك إدريس الأول; *[[konge|al-Malik]] Īdrīs al-Awwal*; født 12. mars 1889 i al-Jaghbub i Libya, død 25. mai 1983 i Kairo i Egypt), født Muḥammad Īdrīs ibn Sayyid Muḥammad al-Mahdī as-Sanūsī (إدريس السنوسي; *Īdrīs as-Sanūsī*), var Kongedømmet Libyas først og eneste konge fra 1951 til 1969. Han var overhode for den islamske sanussiyaordenen. 

Før Libyas uavhengighet hadde han vært emir for Kyrenaika (*Barqah‎*) fra 1920 og for Tripolitania (*Tarābulus*) fra 1922. Under andre verdenskrig støttet han de allierte, og etter å ha forhandlet fram landets uavhengighet med Storbritannia og De forente nasjoner støttet han som konge Amerikas forente stater og Storbritannia heller enn å støtte panarabismen i nabolandene. 

I 1969 ledet den 27-årige kapteinen, senere selvutnevnt oberst, Muammar al-Gaddafi et statskupp mot Idris og avskaffet monarkiet. Idris’ nevø Hasan as-Sanussi ble deretter sanussienes leder og Libyas tronpretendent. Idris døde senere i 1983 i Egypt. 

## Referanser


## Litteratur
* E. A. V. de Candole: *The life and times of King Idris of Libya*. Ben Ghalbon, Manchester, 1990.
Jacques d’Amboise

**Jacques d'Amboise** (født *Josef Jacques Ahearn* 28. juli 1934 i Dedham, Massachusetts, død 2. mai 2021) var en amerikansk ballettdanser og koreograf. 

## Kunstnerisk virke
Han vokste opp i et av de fattigere nabolagene på Manhattan, og som syvåring ble han sendt på ballettskole fordi moren ville holde ham borte fra gjengmiljøet ute i gatene. Han var bare 15 år gammel da han sluttet skolegangen fordi han ble tatt opp i ensemblet til New York City Ballet, hvor han etter hvert ble solist. Den kjente koreografen George Balanchine var en av grunnleggerne av New York City Ballet, og skapte et stort antall balletter spesielt for d'Amboise. Jacques d'Amboise har også selv koreografert flere balletter for New York City Ballet. Han har også danset i flere spillefilmer. Blant annet spilte han rollen som Ephraim Pontipee i filmen *[[Syv Bruder for Syv Brødre (1954)|Syv Bruder for Syv Brødre]]* (originaltittel: *Seven Brides for Seven Brothers*), og var også med i musikalfilmen *[[Carousel (film)|Carousel]]*. I 1976 etablerte han National Dance Institute, som fremdeles (per 2018) tilbyr danseundervisning for barn fra de fattigere bydelene i New York City. 

## Priser og æresbevisninger
D'Amboise har mottatt mange æresbevisninger og priser. I 1978 ble han kreert æresdoktor ved Bates College. Senere har han blant annet blitt tildelt et MacArthur Fellowship (1990), en Kennedy Center Honors Award, en National Medal of the Arts, en New York Governor's Award og en æresdoktorgrad fra Boston College. Han har også mottatt mange andre priser og utmerkelser for sine bidrag til utdanning innenfor kunst og dans, blant annet en Heinz Award innen kunst og humaniora som han mottok som anerkjennelse for opprettelsen av National Dance Institute. 

## Familieliv
Jacques d'Amboise giftet seg med Carolyn George, fotograf og tidligere ballerina, på nyttårdagen i 1956. Ekteparet fikk fire barn sammen, deriblant ballettdanser og koreograf Christopher d'Amboise (gift med Kelly Crandall) og danseren Charlotte d'Amboise (gift med Terrence Mann). Carolyn George d'Amboise døde i 2009.

## Referanser


## Eksterne lenker
* 
*
Snarøya Sportsklubb

**Snarøya Sportsklubb** (stiftet 1. juli 1920 som *Snarøen Ski- og Ballklubb*) er et norsk idrettslag fra Bærum. Klubben rekrutterer fra områdene Fornebu og Snarøya og driver med bandy, fotball og håndball. Klubben disponerer fotballbane, flerbrukshall og kunstisbane på Hundsund.

## Historie
Idrettslaget het opprinnelig *Snarøen Ski- og Ballklubb*, men endret navn i 1932 til *Snarøen Sportsklubb*. I 1933 kjøpte klubben en 8,5 mål stor tomt til idrettsplass. Den skulle erstatte jordstykket man siden 1921 hadde leid av eieren av Koksa gård. I 1934 sto idrettsplassen ferdig med grusdekke. Under krigen ble banen beslaglagt av den tyske oppupasjonsmakten, så klubben sto etter frigjøringen overfor et stort utbyggingsprosjekt. Etter tre år med dugnadsjobbing sto Bærums første gressbane klar i 1948. Den ble senere igjen gjort om til grusbane for å forenkle islegging om vinteren.

I 2007 endret man navn til dagens; *Snarøya Sportsklubb*. I 2008 åpnet to kunstgressbaner, hvorav den ene også er kunstisbane. Samtidig fikk klubben nytt klubbhus.

## Referanser


## Eksterne lenker
*
Norsk Opplagskontroll

**Norsk Opplagskontroll AS** var et norsk selskap som kontrollerte opplag for norske aviser, magasiner og ukeblad, og ytte rådgivning om opplagsberegning. Det ble etablert i 2001, og bak selskapet sto:

* Mediebedriftenes Landsforening (MBL), som organiserer landets største aviser og en rekke magasiner og ukeblad. Organisasjonen favner om lag 130 aviser og 75 magasiner.
* Landslaget for Lokalaviser (LLA), som har om lag 110 mindre aviser som medlemmer.
* Medietilsynet, som forvalter om lag 300 millioner til pressestøtte.

De tre partene eide hver ⅓ av Opplagskontrollen, og sto som oppdragsgiver for selskapet. De tre eierne utarbeidet også regelverket som ble benyttet ved gjennomføring av kontrollen.

I praksis innleverte publikasjonene opplagsoppgaver gjennom sine organisasjoner. Norsk Opplagskontroll ga vanligvis en forhåndsgodkjenning basert på oppgavene, og foretok deretter stedlige kontroller hos en del av medlemsavisene. 

De godkjente netto opplagstallene hadde stor økonomisk betydning for de ulike publikasjonene: Dels var de avgjørende for inntektene fra annonsemarkedet, dels lå de til grunn ved tildeling av pressestøtte.
 
Norsk Opplagskontroll hadde kontorer i Porsgrunn, og daglig leder var Henry Nilsen (2010).

## Referanser


## Eksterne lenker
* Norsk Opplagskontrolls nettsider (Besøkt 23. februar 2010)
* Om Norsk Opplagskontroll på MBLs nettsider (Besøkt 23. februar 2010)
* Opplagsreglene på MBLs nettsider (Besøkt 23. februar 2010)
Falkenau

**Falkenau** er en tidligere landkommune (*Gemeinde*) i Osterzgebirge i Landkreis Mittelsachsen i Direktionsbezirk Chemnitz i Fristaten Sachsen. Falkenau befinner seg i dalen til elven Flöha. Høyeste punkt er 432 moh. Laveste punkt er elven Flöha med 280 moh. Falkenau grenset i sør til Augustusburg, i vest til Flöha, i nord til Frankenberg og i øst til Oederan. Falkenau var en del av forvaltningsfellesskapet Flöha og har 1&nbsp;957 innbyggere (31. desember 2009). 

Falkenau var en kommune i Kreis Flöha fra 1952 til 1990. Fra 1990 frem til 1. august 1994 var den innlemmet i Landkreis Flöha, og fra 1. august 1994 i den utvidede Landkreis Freiberg. Den 1. august 2008 ble kommunen en del av Landkreis Mittelsachsen. Den 1. oktober 2011 ble Falkenau innlemmet i kommunen Flöha.
Alexander L. George

**Alexander L. George** (født 31. mai 1920 i Chicago, død 16. august 2006) var en amerikansk vitenskapsmann og professor.

Han var professor emeritus i statsvitenskap ved Stanford University. Hans foreldre var assyrere som kom fra Urmia i det nordvestlige Iran. Han studerte til både lavere og høyere grader ved Universitetet i Chicago, hvor han også mottok sin doktorgrad i statsvitenskap i 1958. 

## Priser
Han har blitt tildelt flere priser og utmerkelser. Blant disse er:
* Bancroft Prize i 1975
* MacArthur Foundation Fellowship i 1983.
* NAS Award for Behavior Research Relevant to the Prevention of Nuclear War fra United States National Academy of Sciences i 1997.
* Johan Skytte-prisen fra 1998

## Referanser
Generalitetsgården

**Generalitetsgården** var en bygård i Dronningens gate 15 i Oslo, oppført i 1714 som privatbolig for kjøpmann Tøger Eriksen Grøn. I 1737 ble den kjøpt av general *[[Hans Jacob Arnold]]*, som fikk innredet mange av interiørene. 

Staten overtok den i 1760 som embetsbolig for kommanderende general og kontor for *Generalitetskollegiet*. Som nabogård til Departementsgården ble den etter 1814 brukt til regjeringskontorer og huset lenge finansdepartementet. 

Gården ble revet i 1916 for å gi plass til *Hovedpostkontoret* som ble oppført i årene 1914-24 og nedlagt i 2004. I 1928 sto den ferdig gjenreist som delvis kopi i «Gamlebyen» på Norsk Folkemuseum til bruk som utstillingsbygning. Gatefasadene, trapperommet og hjørnerommene er i hovedsak originale.

## Bygningen
Gården ble oppført av importert teglstein fra Nederland. På grunn av leirkvaliteten hadde hver stein overveiende gulaktig langside (løper) og rødlig kortside (kopp). Ved muring i datidens vanlige kryssforband med skifteganger, som vekslet mellom løperskift og koppskift, fikk murverket en stripeeffekt. I tiårene rundt 1700 var det moderne å forsterke effekten ved å male skiftegangene med rød og gul kalkmaling. I etasjeskillene ble bjelkene forankret til murverket ved hjelp av smidde ankerjern. De var ofte fint dekorert, eller som på denne gården formet som eiernes initialer, årstall eller fromme inskripsjoner. På Generalitetsgården danner de innskriften *Ao 1714 TESG MMD* (Tøger Eriksen Grøn og Margrethe Mogensdatter).

Hovedfløyen mot Dronningens gate hadde større etasjehøyder og vinduer enn sidefløyen mot Prinsens gate. Portåpningen mot Prinsens gate ble sløyfet ved gjenreisningen på Folkemuseet, og som en kan se der de vertikale mursteinene danner en videre bue rundt vinduet helt til høyre, vises konturene av den opprinnelige åpningen.

## Sjøfartsmuseum og farmasihistorisk museum
Bygningen ble tilflyttet og oppført på Folkemuseet med bidrag fra Sjøfartsmuseet, som holdt til her fra 1929 til nybygget på Bygdøynes sto ferdig i 1960.

Senere ble bygningen tatt i bruk av Norsk Farmasihistorisk Museum, en egen stiftelse tilknyttet Folkemuseet. *Apotekmuseet* ble åpnet for publikum i 1974 og har gjenstander, inventar og litteratur som er samlet inn fra apoteker hele Norge. Offisinet fra Apoteket Hjorten på Grønland 10 i Oslo er rekonstruert i museet. Det viser et typisk byapotek fra 1860-årene. Bak gårdsplassen er det anlagt en *apotekhage* hvor medisinske urter dyrkes.
## Referanser
Robert Sapolsky

**Robert Maurice Sapolsky** (født i 1957) er en amerikansk nevroendokrinolog, primatolog, vitenskapsmann og forfatter.

Han er professor i biologi, nevrologi og nevrologiske fag ved Stanford University. I tillegg er han førsteamanuensis ved National Museums of Kenya. Robert Sapolsky fikk sin bachelorgrad i biologisk antropologi summa cum laude fra Harvard University i USA.  Senere studerte han ved Rockefeller University, hvor han mottok sin Ph.D. i nevrokirurgiske arbeider i laboratoriet til den verdenskjente endokrinologen Bruce McEwen.

Han fokusert det meste av sin forskning på spørsmål angående stress og nevrale degenerasjon, samt på mulighetene for gen-terapi for å beskytte utsatte nevroner fra sykdom. Sapolsky tilbringer også en periode hvert år i Kenya, der han studerer en populasjon av ville bavianer for å identifisere kildene til stress i deres miljø, og forholdet mellom personlighet og mønstre av stress-relaterte sykdommer blant disse dyrene.

Selv om han ble født inn i en hengiven ortodoks jødisk familie, er Sapolsky personlig ateist. Sapolsky har mottatt en rekke æresbevisninger og priser for sitt arbeid, inkludert den prestisjetunge MacArthur Fellowship i 1987, en Alfred P. Sloan Fellowship og Klingenstein Fellowship innenfor nevrovitenskap. Han ble også tildelt prisene National Science Foundation Presidential Young Investigator Award og Young Investigator of the Year Awards fra Society for Neuroscience.

I 2007 mottok han en John P. McGovern Award for Behavioral Science, som hvert år deles ut av American Association for fremming av forskning og vitenskap. I 2008 mottok han en Carl Sagan Prize.

## Referanser


## Eksterne lenker
* 
*
Williams Field

**Williams Field** eller **Willy Field** (ICAO: **NZWD**)  er en flystripe benyttet av United States Antarctic Program i Antarktis. Williams Field består av to rullebaner på åtte meter kompakt snø, som igjen ligger på omtrent 80 meter is som er en del av Rossbarrieren, som flyter på havet som er omtrent 550 meter dypt. Flystripen som ligger omtrent syv mil fra Ross Island, betjener McMurdo Station og Scott Base som begge ligger på øyen.

Flystripen har fått sitt navn etter en amerikaner som druknet under lossing av utstyr i 1956, da traktoren hans brøt gjennom sjøisen.

## Eksterne lenker
*
Panarabisme

**Panarabisme** er en politisk ideologi nært beslektet med arabisk nasjonalisme, som ønsker en sammenslåing av folkene og statene i den arabiske verden, fra Atlanterhavet til det arabiske hav, og mener at araberne (som i dag utgjør opptil 300 millioner arabisktalende) utgjør én enkelt nasjon, selv om det finnes betydelige etniske og språklig-kulturelle forskjeller mellom de arabiske landene. Panarabismens høydepunkt var i 1960-årene. I tillegg til å være nasjonalistisk er panarabisme ofte bygget på sosialistiske prinsipper, og noen ganger også på islamisme, og motsetter seg som oftest Vestens innflytelse i den arabiske verden. Panarabismen har derimot blitt anklaget for rasisme og for å nedvurdere andre folkeslags innflytelse. Ideologien gikk også ut på å styrke arabiske land gjennom alliansebygging og til en mindre grad gjennom økonomisk samarbeid. Etter det arabiske nederlaget mot Israel i seksdagerskrigen gikk det nedover med panarabismen, men nylig hevder enkelte at det er en sammenheng mellom panarabismen og opprøret i den arabiske verden i 2011.

Den kristne libaneseren Jurji Zaydan har blitt regnet som panarabismens opphavsmann, mens senere viktige panarabister inkluderer Hussayn ibn Ali, sharif av Mekka (startet araberoppstanden mot Det osmanske riket under første verdenskrig med det mål å opprette en arabisk stat som strakte seg fra Aden til Aleppo, men som mislyktes på grunn av fransk-britisk imperialisme), Constantin Zureiq, Zaki al-Arsuzi, Michel Aflaq (syrere, de to sistnevnte var avgjørende i opprettelsen og ideologien til det panarabiske Ba'athpartiet), Abdullah I av Jordan (ønsket å opprette et Stor-Syria med seg selv som konge), Gamal Abd an-Nasir (president for Egypt og den forente arabiske republikk fra 1956 til 1970, svært viktig panarabisk ideologist gjennom nasserismen) og Muʿammar al-Qaḏḏāfī (Libyas leder fra 1969 til 2011).

I 1950-, 1960-, og 1970-årene ble det gjort forsøk på større arabiske stater eller føderasjoner, som den arabiske føderasjon (Irak og Jordan), den islamske arabiske republikk (Tunisia og Libya, aldri gjennomført), de forente araberstater (Syria, Egypt og Nord-Jemen) og den forente arabiske republikk (Egypt og Syria.

## Fotnoter

## Eksterne lenker
*
Johann Christian Nehring

**Johann Christian Nehring** (født 29. desember 1671 i Goldbach ved Gotha, 29. april 1736 i Morl) var en tysk skolemann, prest og salmedikter. Han var rektor i Essen, inspektør på waisenhuset i Halle, prest i Nauendorf og Morl.

I *[[Norsk Salmebok (1985)|Norsk Salmebok]]* er han representert med to vers i salmen «Rettferds sol med signing blid».

## Verker
* *Kurze Einleitung in die Universal-Historie, wie dieselbe kleinen Kindern beizubringen ist, in 136 einfältigen Fragen u. Antworten.*  Cölln an der Spree 1698.
* *Allgemeine geist- und weltliche Historie.* Halle 1719.

## Referanser


## Litteratur
*     

## Eksterne lenker
*  Kort oppføring hos universitetet i München
Forvaltningsfellesskapet Flöha

**Forvaltningsfellesskapet Flöha** er et forvaltningsfellesskap i Landkreis Mittelsachsen i Fristaten Sachsen. Det befinner seg i den nordvestlige delen av kretsen omkring 12 km øst for Chemnitz, omkring 22 km vest for kretshovedstaden Freiberg og omkring 8 km sør for Frankenberg. Forvaltningsfellesskapet befinner seg i Erzgebirge i dalen til elven Flöha og dens samløp med elven Zschopau. Bundesstraße 173 går gjennom forvalningsfellesskapet som firefelts vei langs Flöha i retning Chemnitz. I Flöha krysser Bundesstraße 173 og Bundesstraße 180.

Fellesskapet består av kommunen Flöha, med stedsnavnene Flöha, Gückelsberg, Plaue og Bernsdorf, og kommunen Falkenau med stedsnavnene Falkenau og Hetzdorf.

Fellesskapet har 12&nbsp;090 innbyggere (31.12.2009)
Kommuner i departementet Orne

Dette er en liste over de 505 kommunene i departementet Orne i regionen Normandie i Frankrike. Per 1. januar 2022 er antall kommuner redusert til 385.

* (CUA) Communauté urbaine of Alençon, dannet i 1996, også delvis i departementet Sarthe.
* (CAF) Communauté d'agglomération of Pays de Flers, dannet i 2000.
Kommuner i departementet Puy-de-Dôme

Dette er en liste over de 470 kommunene i departementet Puy-de-Dôme i regionen Auvergne-Rhône-Alpes i Frankrike. Per 1. januar 2022 er antall kommuner redusert til 464.


(CAC) Communauté d'agglomération Clermont Communauté, dannet i 2000.
(CCHL) Communauté de communes of Haut-Livradois.
Kommuner i departementet Cantal

Dette er en liste over de 260 kommunene i departementet Cantal i regionen Auvergne-Rhône-Alpes i Frankrike. Per 1. januar 2021 er antall kommuner redusert til 246.


* (CAA)     *[[Communauté d'agglomération du Bassin d'Aurillac]]*
* (CCC)     *[[Communauté de communes du Cézallier]]*
* (CCCA)    *[[Communauté de communes de Caldaguès-Aubrac]]*
* (CCACGC)  *[[Communauté de communes de l'agglomération de Cère et Goul en Carladès]]*
* (CCCR)    *[[Communauté de communes entre Cère et Rance]]*
* (CCHC)    *[[Communauté de communes de la Haute-Châtaigneraie]]*
* (CCM)     *[[Communauté de communes de Montsalvy]]*
* (CCMT)    *[[Communauté de communes Margeride-Truyère]]*
* (CCP)     *[[Communauté de communes de la Planèze]]*
* (CCPG)    *[[Communauté de communes du Pays de Gentiane]]*
* (CCPMas)  *[[Communauté de communes du Pays de Massiac]]*
* (CCPMauc) *[[Communauté de communes du Pays de Mauriac]]*
* (CCPMaus) *[[Communauté de communes du Pays de Maurs]]*
* (CCPMu)   *[[Communauté de communes du Pays de Murat]]*
* (CCPP)    *[[Communauté de communes du Pays de Pierrefort]]*
* (CCPS)    *[[Communauté de communes du Pays de Salers]]*
* (CCPSF)   *[[Communauté de communes du Pays de Saint-Flour]]*
* (CCSA)    *[[Communauté de communes Sumène Artense]]*
Kommuner i departementet Allier

Dette er en liste over de 320 kommunene i departementet Allier i regionen Auvergne-Rhône-Alpes i Frankrike. Per 1. januar 2021 er antall kommuner redusert til 317.

* (CAML) *[[Communauté d'agglomération]] de [[Montluçon]]*, dannet i 2001.
* (CAMO) *[[Communauté d'agglomération]] de [[Moulins, Allier|Moulins]]*, dannet i 2001.
* (CAV)  *[[Communauté d'agglomération]] de [[Vichy]]*, dannet i 2001.
Kommuner i departementet Haute-Loire

Dette er en liste over de 260 kommunene i departementet Haute-Loire i regionen Auvergne-Rhône-Alpes i Frankrike. Per 1. januar 2022 er antall kommuner redusert til 257.

* CAP) Communauté d'agglomération du Puy-en-Velay, dannet i 2000.
Revolusjoner i Egypt

**Revolusjoner i Egypt** eller **den egyptiske revolusjon** kan referere til tre revolusjoner i det moderne Egypts historie:
*Revolusjonen i 1919, ledet av Saad Zaghlul og Wafd-partiet.
*Revolusjonen i 1952, ledet av Muhammad Naguib, Gamal Abdel Nasser og de frie offiserer.
*Revolusjonen i 2011, en serie demonstrasjoner som førte til Hosni Mubaraks avgang som president.
Den egyptiske revolusjonen i 1919

**Den egyptiske revolusjonen i 1919** var en landsomfattende revolusjon mot den britiske okkupasjonen av Egypt og Sudan. Den ble utført av egyptere og sudanesere fra ulike samfunnslag i kjølvannet av det britisk-bestilte eksilet av den revolusjonære lederen Saad Zaghlul og andre medlemmer av Wafd-partiet i 1919. 

Revolusjonen førte til britisk fullstendig tildeling av uavhengighet til Egypt i 1922 og gjennomføringen av en ny konstitusjon året etter. Storbritannia nektet derimot å anerkjenne egyptisk kontroll over Sudan og nektet også å trekke sine styrker ut fra området rundt Suezkanalen. Denne uenigheten skulle vise seg å bli avgjørende for relasjonene mellom Storbritannia og Egypt de neste tiårene og fortsatte fram mot den egyptiske revolusjonen i 1952.

## Litteratur
* Daly, M.W. (1988): *The British Occupation, 1882–1922*. Cambridge Histories Online: Cambridge University Press.
* Fahmy, Ziad (2011): ''Ordinary Egyptians: Creating the Modern Nation through Popular Culture''. Stanford University Press.
* Goldberg, Ellis (1992): *Peasants in Revolt – Egypt 1919*. International Journal of Middle East Studies 24, no. 2.
* Jankowski, James (2000): *Egypt: A Short History*. Oxford: Oneworld Publications.
Ramses VIII av Egypt

**Usermare Akhenamun Ramses VIII** eller **Ramses Sethherkhepshef Meryamun** (også skrevet **Ramesses** og **Rameses**)note1 var den syvende farao fra 1130 f.Kr. til 1129 f.kr i det 20. dynasti i Det nye rike i oldtidens Egypt. Blant sønnene til Ramses III var han en av de lengstlevende.

## Regjeringstid
Ramses VIII er den mest uklare herskeren i dette dynastiet og den informasjonen som nå er tilgjengelig fra hans korte regjeringstid tilsier at hans tid på tronen var høyst ett år. Noen forskere anser at han regjerte i maksimum to år. Faktum er at han kom til makten etter dødsfallet til Ramses VII — en sønn av Ramses VI — noe som antyder at det var et tilbakevendende problem med den kongelige tronfølgen. Ramses VIIIs praenomen eller kongenavn, *Usermaatre Akhenamun*, betyr «Kraftfull er Res rettferdig, nyttig for Amun». Det er få monumenter fra hans regjeringstid og de består hovedsakelig av en inskripsjon i Medinet Habu og at denne herskeren er nevnt i et dokument på Berlin-stela 2081 av Hori i Abydos — og på en skarabé. Hans eneste kjente oppgitte tidspunkt er inskripsjonen *År 1, I Peret dag 2* på gravstedet til Kyenebu i Thebes.

## Begravelse
Han er den eneste farao fra det 20. dynastiet som ikke har et gravkammer som er blitt definitivt identifisert i Kongenes dal, selv om noen forskere har foreslått at gravkammeret til prins Mentuherkhepshef, KV19, sønnen til Ramses IX opprinnelig ble påbegynt Ramses VIII, men den viste seg uegnet da han selv ble konge. Nå leiter en gruppe som bare består av egyptiske forskere, ledet av Afifi Rohiem under overoppsyn av dr. Zahi Hawass etter faraoens grav.

## Referanser
### Noter
# «Set er hans styrke, elsket av Amun»
### Fotnoter


## Eksterne lenker
* Finn en grav
Etherow

**Etherow** er ei elv i Derbyshire og Stor-Manchester i England, Den er ei sideelv til Goyt, og er 30 kilometer lang, med et nedbørfelt på . Den øvre dalen til elva kalles Longdendale. Elva dannet tidligere grensa mellom de historiske grevskapene Cheshire og Derbyshire.

## Elvas løp
Elva har sitt utspring på Featherbed Moss like over grensa til South Yorkshire, og den renner herfra ned i Longdendale, hvor den passerer gjennom Longdendale Chain, en rekke på seks reservoarer som ble bygget på slutten av 1800-tallet for å sikre vannforsyningen til Manchester og Salford. Nedenfor reservoarene passerer elva Tintwistle og Hollingworth og fortsetter mot sørvest til den munner ut i Goyt ved Brabyns Park nær Marple.  6&nbsp;km nedstrøms fra Etherows munning løper Goyt sammen med Tame og danner elva Mersey.

## Eksterne lenker
*
Chesias

* se artikkel

***Chesias*** er en slekt av sommerfugler som tilhører familien egentlige målere (Geometridae). En art finnes i Norge, ytterlig en art, *[[Chesias rufata]]*, kan forekomme i Norge, siden den er registrert i Norden.

## Systematisk inndeling
Oversikten har et utvalg av artene.

* sommerfugler (Lepidoptera)
** gruppe **[[Heteroneura]]** 
*** gruppe **[[storsommerfugler]]**
**** gruppe / overfamilie **[[målere]]**  (Geometroidea) 
***** familie **[[egentlige målere]]**  (Geometridae) 
****** delgruppe Larentiinae (eller Hydriomeninae), – 685 europeiske arter, inklusiv underarter (varianter).
******* slekten ***Chesias*** Treitschke, 1825 
******** *[[Chesias capriata]]*
******** *[[Chesias isabella]]* Schawerda, 1915
******** *[[Chesias legatella]]* (Denis & Schiffermüller, 1775) – finnes i Norge.
******** *[[Chesias linogrisearia]]*
******** *[[Chesias pinkeri]]* Schawerda, 1939
******** *[[Chesias rhegmatica]]*
******** *[[Chesias rufata]]* (Fabricius, 1775) 
******** *[[Chesias zuellichi]]* (Schawerda, 1939)

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* ''Chesias'' – funet.fi
Bauhaus Dessau

**Bauhaus Dessau** eller **Bauhausgebäude Dessau** (Bauhausbygningene i Dessau), er et bygningskompleks i Dessau-Roßlau, i den tyske delstaten Sachsen-Anhalt. Bygningene ble oppført mellom 1925 og 1926 etter planer av Walter Gropius til kunst- design- og arkitektskolen Bauhaus. Deler av bygningen ble ødelagt under den andre verdenskrigen, men gjenoppført i 1965. Ytterligere modernisering ble foretatt i 1976. Mellom 1996 og 2006 ble det gjennomført restaurering og istandsetting av bygningen i samsvar med antikvariske prinsipper.

Den restaurerte skolebygningen er fra 1996 oppført på UNESCOs liste over verdens kulturarv.
## Eksterne lenker
*
Axe Edge Moor

**Axe Edge Moor** er et stort lyngheiområde (engelsk: *moorland*) vest for Buxton i Peak District i England. Det høyeste punktet ligger 551 meter over havet, som er såvidt lavere enn Shining Tor, som ligger bare 5 kilometer mot nordvest, på andre siden av dalføret til elva Goyt.

Disse heiene er kildeområde for elvene Dove, Manifold, Dane, Wye og Goyt. Her ligger også Englands nest høyeste pub, Cat and Fiddle Inn. Heiene er delt mellom grevskapene Derbyshire, Staffordshire og Cheshire, som møtes i den sørvestre delen, ved Three Shire Head ved elva Dane.

Navnet kommer av fjellet **Axe Edge**, som ligger sørvest for Buxton og vest for veien A53.
Lythria

* se artikkel

***Lythria*** er en slekt av sommerfugler som tilhører familien egentlige målere (Geometridae). En art finnes i Norge.

## Systematisk inndeling

* sommerfugler (Lepidoptera)
** gruppe **[[Heteroneura]]** 
*** gruppe **[[storsommerfugler]]**
**** gruppe / overfamilie **[[målere]]**  (Geometroidea) 
***** familie **[[egentlige målere]]**  (Geometridae) 
****** delgruppe Sterrhinae (Acidaliinae eller Scopulinae). – 332 europeiske arter, inklusiv underarter (varianter), 26 er funnet i Norge.
******* slekten ***Lythria*** Hübner, 1823
******* *[[Lythria cruentaria]]* (Hufnagel, 1767) - finnes i Norge.
******* *[[Lythria plumularia]]* (Freyer, 1831)
******* *[[Lythria purpuraria]]* (Linnaeus, 1758)
******* *[[Lythria sanguinaria]]* (Duponchel, 1842)
******* *[[Lythria venustata]]* Staudinger, 1882

## Referanser


## Litteratur
* Vasilenko, Sergei V. 2009. *Lythria venustata (Lepidoptera, Geometridae), a Rare Species from Kazakhstan.* Entomological Review 89.3 (2009): 374-376. ISSN 0013-8738 
* Viidalepp, Jaan. 1998. *Checklist of the Geometridae (Lepidoptera) of the former U.S.S.R.* Stenstrup, Denmark: Apollo Books, 1998. 12.
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8
## Eksterne lenker
*
Paulus Utsi

**Paulus Utsi** (født 1918 i Lyngseidet i Troms, død 3. januar 1975 i Porjus i Sverige) var en samisk poet, reingjeter, lærer og håndverker. Han snakket en blanding av nord- og lulesamiske dialekter.  

Hans familie bodde i Norge om sommeren. Om vinteren flyttet de til trakter ved den  svensk-finske grensen i Karesuando. Da han var barn ble hans familie tvunget til å flytte sørover til nye reinbeiteområder i Jokkmokk, Sverige, på grunn av de nye reglene som kom etter unionsoppløsningen mellom Sverige og Norge som gjorde det nærmest umulig for reindriftssamene å flytte mellom de to landene med sine reinflokker. Som voksen og bosatt ved Lulevassdraget, måtte han flytte flere ganger når nye vannmagasin ble bygd for å utnytte Luleelvens vannkraft. Disse opplevelsene ga inspirasjon til hans mest kjente dikt, *Goahtoeanan*, som er tonesatt av Lars-Wilhelm Svonni og utgitt på plate av blant andre Tanabreddens ungdom og Catarina Utsi. Sistnevnte har gitt ut CD-en *Baze dearvan goahtoeanan* som inneholder dikt av Paulus Utsi. De fleste diktene er tonesatt av Catarina Utsi. Mange av hans dikt gir uttrykk for det samiske folkets kamp og avmakt. Kjærlighet til språket, naturen, reinen og forfedrenes visdom er også temaer i hans diktning. 

Den eneste boka av Paulus Utsi som ble utgitt mens han levde, er diktsamlingen *Giela giela* fra 1974. I 1980, etter hans død, ble diktsamlingen *Giela gielain* gitt ut. Hans hustru, Inger Utsi, var medforfatter. Begge bøkene er tospråklige. Alle diktene er i samisk og svensk versjon. I 1992 kom en samling av hans dikt, prosafortellinger, prosafragmenter, tegninger og bilder ut med Nils Aslak Valkeapää som redaktør, *Don čanat mu alccesat.* Boka inneholder også en presentasjon av Utsi og hans forfatterskap skrevet av Valkeapää. I 2000 ble denne samlingen utgitt i svensk versjon - *Följ stigen*. 

## Bibliografi
* *Dikter* (1970)
* *Giela giela*. Dikt (1974)
* *Giela gielain*. Dikt (1980)
* *Don čanat mu alccesat' [[1992]])
* *Följ stigen; texter 1941-1974'' (2000)

## Referanser
Durham Cassiodorus

**Durham Cassiodorus** (Durham, Cathedral Library, MS B. II. 30) er et illuminert insulært manuskript fra 700-tallet. Manuskriptet inneholder Cassiodorus' forklaring til Salmenes bok. To miniatyrmalerier er bevart, et av David som seierherre (bilde) og et av David som musiker (bilde). Manuskriptet ble laget i Northumbria ca AD 730. 261 folioer fra kodeksen er bevarte.
Maurice André

**Maurice André** (født 21. mai 1933 i Alès, død 25. februar 2012 i Bayonne) var en fransk trompetist.

André studerte med Raymond Sabarich ved musikkonservatoriet i Paris. Han regnes for å være den som etablerte trompeten som et seriøst solistinstrument innen den klassiske musikkgenren.

## Referanser


## Eksterne lenker
* maurice-andre.com
* 
*
Mbugwe

**Mbugwe** eller **mbuwe** er et bantuspråk som snakkes av mbugwefolket ved Manyarasjøen i regionen Manyara i Tanzania. Mbugwe er isolert fra andre bantuspråk, i og med at det grenser til det kusjittiske språket iraqw i vest, kusjittiske gorowa i sør, det nilotiske masai i øst og Manyarasjøen i nord. Språket deler dermed bare halvparten av vokabularet sitt med rangi, selv om disse er i veldig nær slekt med hverandre.

## Referanser
Rangi

**Rangi** eller **langi** (språket skiller ikke mellom  og ; også kjent som *Irangi*, *Kilaangi*, osv.) er et bantuspråk som snakkes av rangifolket i regionen Dodoma i Tanzania. Kjente dialekter er kondoa, haubi, kolo og mondo.

## Referanser
Skjøtningberg kirke

**Skjøtningberg kirke** var en kirke som stod i Skjøtningberg i Lebesby kommune i Finnmark. 

Skjøtningberg var et større fiskevær så tidlig som på 1400-tallet, med over 200 innbyggere, men har i dag ingen fastboende. Skjøtningberg kirke var hovedkirke i 1589, men i 1694 bodde det kun 7 mennesker her. Kirken forfalt, og ble i 1717 omtalt som forfallen: «Kircken ganske udøgtig at være, meriterer ingen Reparation, men maa fra Grunden af opbyggis». Den ble, sammen med Sværholt kirke, revet rundt 1735 for å brukes til reparasjoner av andre kirker.

Man vet ikke nøyaktig hvor kirken stod oppført, men den har trolig stått inne på kirkegården.

## Referanser


## Eksterne lenker
*
Politiskilt

**Politiskilt** er et embetstegn i lommeformat og delidentifikasjon for polititjenestemenn. Skiltet er av metall,og i noen tilfeller av edelmetall. Skiltet representerer politimyndigheten.  I tillegg er det  ikke uvanlig at det fremkommer nummer, navn, grad eller tittel. 

Politiskilt må ikke forveksles med luemerker, eller broderte uniformsmerker (*patch*), men er derimot det samme som metalljakkemerke.

## Norge
I Norge ble politiskiltene avviklet da nye tjenestebevis ble innført på 1990-tallet, etter at politiskilt i ulike former hadde vært brukt som embetstegn i over 200 år. Det siste poltiskiltet hadde vært i bruk siden 1920-tallet uten endringer, et emaljert forsinket skilt brukt av både statspolitiet og det vanlige politiet. Det vanlige politiet hadde i tillegg egne skilt og stjerner. Aker politi hadde for eksempel en stjerneformet skilt, mens Oslopolitiet hadde et rundt skilt. Etter at alt politi ble statlig i 1936 forsvant de lokale variantene. Etter avviklingen av politiskiltene kunne tjenestemenn skrive under på en erklæring på at de ikke skulle bruke disse i tjenesten, for så å beholde politiskiltene som privat eiendom.

## Danmark
I Danmark bruker de en avbildning av et politiskilt som en del av embetstegn, sammen med tjenestebevis.

## Sverige
I Sverige ble politiet statlig i 1966, og politiskiltene da avviklet. Man tok politiskiltene i bruk igjen i 1989, da sammen med tjenestebevis.

## Storbritannia
I Storbritannia har de fleste politiinstitusjonene ikke skilt, men tjenestebevis, benevnt *warrant*. Frem til 1980-tallet inneholdt slike *warrants* ofte ikke annet enn navn på innehaveren og tilhørende politiinnretning, altså uten innehaverens foto eller underskrift.

## Galleri

Badge of a Los Angeles Police Department officer.png|Politiskilt for Los Angeles Police Department i California.
Badge 1012.jpg|Politiskilt fra Port Authority of New York and New Jersey Police Department
NCIS Badge in hand.jpg|Politiskilt fra Naval Criminal Investigative Service
Mike Hale - Badge image.jpg|En typisk «sheriffstjerne»
Badge of the United States Secret Service (1875–1890).png|Tjenestemerke for U.S. Secret Service, 1875
US Marshal Badge.png|Tjenestemerke for U.S. Marshals Service
Badge of the Texas Ranger Division.png|Tjenestemerke for Texas Ranger Division
Badge of a New York City Police Department detective.png|Politiskilt for kriminalbetjent ved New York City Police Department
Badge on a FBI agent.png|Politiskilt for FBI på belte
FBI Badge & gun.jpg|Politiskilt for FBI og tjenestevåpen
FBI Police K9 (33511732463).jpg|Politihund
ID card of the Finnish police.jpg|Finsk tjenestebevis
Alligator Film

**Alligator Film AS** var et produksjonsselskap i Bergen. De produserte i hovedsak langfilm, kortfilm, dokumentar, musikkvideo og reklame. De tilbød også linjeproduksjon og hadde en egen avdeling for postproduksjon. Selskapet ble drevet av produsent Jan Aksel Angeltvedt.

## Historie
Selskapene Alligator Reklamefilm AS og Spleis slo seg i 2005 sammen til ett selskap og ble Alligator Film AS.

I oktober 2012 begjærte selskapet seg selv konkurs. Årsaken var økonomiske utfordringer knyttet til gjeldsbyrden, til tross for suksessen med spillefilmen *Nokas*. Selskapet hadde store investeringer i filmproduksjon, men økonomiske utfordringer knyttet til skatteregninger og gjeld førte til at driften ikke lenger var bærekraftig.

## Filmer
* *[[Nokas (film)|Nokas]]*, spillefilm (2010)
* *[[Skjult (film)|Skjult]]*, spillefilm (2009)
* *[[Villmark (film)|Villmark]]*, spillefilm (2003)

## Referanser
KV51

**Gravkammeret KV51** befinner seg i Kongenes dal nær dagens Luxor i Egypt. Den inneholder graven til tre aper, en bavian, en ibis og tre ender, og er sannsynligvis på samme måte som KV50 knyttet til det nærliggende gravkammeret til Amenhotep II (KV35).

Vinteren 2009/10) ble det gjort utgravninger i dette området for å finne igjen gravkamrene KV50, KV51, KV52 og KV53. Dette arbeidet avslørte blåmalte keramikk, verktøy og hieratiske og figurative ostrakon (potteskår) fra det 18. dynastiet som innbefattet:

* en skisse av en sittende dronning som byr fram en ofring
* avbildninger av seksuelle scener med kvinner og dyr
* kartusjer av Ramses II.

## Referanser


## Eksterne lenker
* Theben kartprosjekt: KV51 - Innbefatter beskrivelse, bilder og plantegninger over gravstedet (engelsk)
Kelkoo

**Kelkoo** er en europeisk søkemotor for shopping og prissammenligning. Tjenesten gir brukerne mulighet til å finne informasjon om produkter de ønsker å kjøpe, deriblant pris og butikkinformasjon. Selskapet opererer i Norge, Storbritannia, Frankrike, Spania, Italia, Sverige, Tyskland, Danmark, Nederland, Belgia, Canada og USA.

## Historikk
Selskapet ble grunnlagt i Frankrike i 1999 av Pierre Chappaz och Mauricio Lopez. I år 2000 ble Kelkoo slått sammen med tre andre shoppingportaler; Dondecomprar.com  fra Spania, ShopGenie fra Storbritannia  og Zoomit fra Norge. I april 2004 ble Kelkoo kjøpt av Yahoo!, som senere solgte Kelkoo til det private investeringsselskapet Jamplant Ltd i november 2008.

## Navnets opphav
Navnet *Kelkoo* er en fonetisk staving av den franske setningen «*Quel coût?*» som betyr «Hvor mye koster det?» Det kan også tolkes som «Quel coup» som betyr «For et kupp».

## Referanser


## Eksterne lenker
* Kelkoo Norge
Jordskjelvet i Canterbury 2010

**Jordskjelvet i Canterbury** (også kjent som Christchurch jordskjelv eller Darfield jordskjelv) var en 7,1 magnitude jordskjelv, som rammet Sørøya på New Zealand klokken 04:35 den 4. september 2010 lokal tid (16:35 3 september UTC).

Skjelvet forårsaket omfattende skader og flere strømbrudd, spesielt i byen Christchurch, som er New Zealands nest største by. To beboere ble alvorlig skadet, en som følge av en sammenrast pipe og en annen av flygende glass. En person døde av hjerteinfarkt under skjelvet, selv om dette ikke kunne være direkte knyttet til jordskjelvet. Antallet omkomne var lite på grunn av god jordskjelvssikring i større deler av bygningsmassen og at skjelvet inntraff midt på natten, da de fleste var borte fra gatene.

Jordskjelvets episenter var 40 kilometer vest for Christchurch, i nærheten av byen Darfield. Hypocenter var på grunt dyp på 10 km. Et forskjelv av magnitude 5,8 inntraff fem sekunder før den største skjelvet, og sterke etterskjelv har blitt rapportert, opp til magnitude 5.4. Den første skjelvet varte ca 40 sekunder, og ble følt mye over Sørøya, og i Nord-Island så langt nord som New Plymouth.

The National Crisis Management Centre i kjelleren av Beehive i Wellington ble satt i stand og sivilforsvaret erklærte unntakstilstand for Christchurch, Selwyn District, og Waimakariri District, mens Selwyn District, Waimakariri og Timaru satte i stand nøddriftssentre. I utgangspunktet ble portforbud etablert for deler av Christchurch sentrum fra 7:00 til 7:00 i respons til jordskjelvet. Den newzealandske hæren ble sendt til de hardest rammede områdene i Canterbury.

Etterskjelv har fortsatt inn i 2011, noen forårsaker betydelige skader. Det sterkeste til nå skjedde den 22. februar 2011 som er så langt anslått til størrelsesorden 6.3 som ble følt fra Invercargill til Wellington. 98 personer er bekreftet døde så langt. Økonomiske skader fra jordskjelvet ble bekreftet ved å være mellom $ 2,75 og $ 3500000000 NZD.